JULIANEHAAB DISTRIKT 875 
Tasermiut og Lindenow Fjorden, der skærer sig ind i Distriktet, henholdsvis 
paa Vest- og Østkysten af Landet. Grænsen for det isfri Landomraade Syd herfor 
lader sig kun tilnærmelsesvis angive, da store Strækninger er dækket af mer eller 
mindre sammenhængende Flader af Højlandsis, hvis Grænse tilmed har en meget 
uregelmæssig Form. I det Store og Hele er Halvøen mellem Tasermiut og Ilua 
Fjorden dog isfri eller har mindre Partier af Højlandsis, saaledes at Distrikts- 
grænsen kan sættes omtrent mellem Bunden af de to Fjorde. Derimod er Stræk- 
ningen Nord herfor op til Lindenow Fjorden og største Delen af Landet mellem 
denne Fjord og Prins Christians Sund dækket af Højlandsis, der næsten overalt 
naar ud til Østkysten, saaledes at der kun er en smallere eller bredere, af talrige 
Bræer afbrudt Bræmme af isfrit Land, dels langs Yderkysten, dels paa Nord- 
siden af Prins Christians Sund. Kystlinien, der Nord for Nanortalik gaar fra 
NV. til SØ., har Syd for denne Plads en lidt mere østlig Retning paa Strækningen 
ned til Kap Farvel og bøjer ved dette Forbjerg først mod ØNØ. til Tugdlerunat, 
herfra mod NØ. og senere mod N. op til Lindenow Fjordens Munding. 
Da Distriktets Nordgrænse ved Kinälik ligger paa са. 61° N. Br., Kap Farvel 
paa 59°45’ (og 43°52’ У. Lgd.), er Breddeforskellen imellem de to Yderpunkter ved 
Havet saaledes 1°15’ eller ca. 140 km. Distriktets nordligste Punkt maa imidlertid 
søges i Omegnen af Aputaiuitsok paa ca. 61°32’, hvortil Afstanden fra Kap Farvel 
i Luftlinie er ca. 220 km. Følger man Kystlinien fra Mundingen af Kobbermine 
Bugten, Vest og Syd om Nunarssuit og videre Julianehaab Bugten rundt, langs 
de yderste Øer ned til Kap Farvel, faar man en Distance af ca. 290 km, og herfra 
til Mundingen af Lindenow Fjorden, der ligger paa ca. 60727' N. Br., er Afstan- 
den ca. 100 km. Distriktets Yderkyst har saaledes en Udstrækning af rundt regnet 
400 km. 
HAVET 
Vort Kendskab til de hydrografiske Forhold langs Distriktets Kyst er meget 
begrænset, men de faa Lodskud, der er taget i Julianehaab Bugten og i Farvandet 
udenfor, har for saa vidt Interesse, som de viser, at der paa Grænsen mellem, 
den nordlige Del af Bugten og Davis Strædet, indtil en Afstand af hen imod 60 
km udenfor Kysten, findes en Banke, hvis Dybde ligger mellem ca. 100 og 200 m, 
og indenfor denne en dybere Rende, hvor der er loddet over 400 m, ganske ana- 
logt med, hvad Tilfældet er langs hele den øvrige Del af Sydgrønlands Kyst. 
Bankens Størrelse og Omfang kan ikke nærmere angives, men Lodskud i 
Strædet paa Kap Farvels Bredde og 46°31’ Lgd. har givet Dybder paa indtil 
2200 m. 
Nærmere Kysten, dels mellem Yderøerne, dels udenfor disse, er Farvandet 
gennemgaaende lidt mere grundet. Fra Mundingen af Torssukåtak vestpaa ligger 
Dybderne saaledes imellem 60 og 120 m, og langs Kysten Syd om Nunarssuit 
og Øerne Øst herfor, ca. 4 km udenfor Kystlinien, er der taget en Række Lod- 
skud paa 100—160 m med enkelte lidt større Dybder foran Käkaligaitsiaks Fjord- 
